b'\n_START_ARTICLE_\nMazovijos Vysokis\n_START_SECTION_\nIstorija\n_START_PARAGRAPH_\nNuo V a. pr. m. e. iki X a. \xc5\xa1iose vietov\xc4\x97se gyveno lietuviams artima balt\xc5\xb3 gentis - jotvingiai. Pirm\xc4\x85 kart\xc4\x85 ra\xc5\xa1ytiniuose \xc5\xa1altiniuose gyvenviet\xc4\x97 pamin\xc4\x97ta 1239 m., kaip Vysoke. XIII a.-XIV a. \xc5\xa1ias \xc5\xbeemes u\xc5\xbe\xc4\x97m\xc4\x97 Lietuvos Did\xc5\xbeioji Kunigaik\xc5\xa1tyst\xc4\x97. Nuo XIII a.-XIV a. iki 1513 m. priklaus\xc4\x97 Lietuvos Did\xc5\xbeiosios Kunigaik\xc5\xa1tyst\xc4\x97s Trak\xc5\xb3 vaivadijai, nuo 1513 m. iki 1569 m. Liublino unijos Palenk\xc4\x97s vaivadijai. 1469 m. karalius Kazimieras Jogailaitis patvirtino gyvenviet\xc4\x97s status\xc4\x85 ir 1492 m. \xc4\xafsak\xc4\x97 mok\xc4\x97ti \xc4\x8din\xc5\xa1o mokest\xc4\xaf. 1494 m. rugs\xc4\x97jo 11 d. buvo nustatytos miesto ribos ir gyvenviet\xc4\x97 atiteko Jan Hi\xc5\x84cz i\xc5\xa1 Vie\xc5\xbechuca Nadbu\xc5\xbenos. 1496 m. \xc4\xafkurta Mazovijos Vysokio \xc5\xa0v. Jono Krik\xc5\xa1tytojo parapija. 1499 m. rugs\xc4\x97jo 6 d. karalius Aleksandras Jogailaitis suteik\xc4\x97 gyvenvietei teis\xc4\x99 rengti kasmetinius turgus. 1503 m. sausio 4 d.  karalius Aleksandras Jogailaitis suteik\xc4\x97 gyvenvietei Magdeburgo teises ir Mazovijos Vysokio miesto herb\xc4\x85. Nuo 1569 m. iki 1795 m. buvo Abiej\xc5\xb3 Taut\xc5\xb3 Respublikos Ma\xc5\xbeosios Lenkijos provincijos Palenk\xc4\x97s vaivadijos valdose. XVI a. miesto pavadinimas i\xc5\xa1 Wysokie pakeistas \xc4\xaf Wysokie Mazowieckie, kad nesimai\xc5\xa1yt\xc5\xb3 su Wysokie Litewskie miestu dabartin\xc4\x97s Gudijos teritorijoje. 1569 m. karalius \xc5\xbdygimantas Augustas perdav\xc4\x97 miest\xc4\x85 Mikalojui Radvilai Rudajam. \xc5\xa0ved\xc5\xb3 tvano metu miestas buvo labai nusiaubtas ir v\xc4\x97liau ilgai atstatin\xc4\x97jamas. 1722 m. pastatyta Mazovijos Vysokio Senoji sinagoga. Nuo 1795 m. iki 1807 m. priklaus\xc4\x97 Pr\xc5\xabsijos karalyst\xc4\x97s Naujosios Ryt\xc5\xb3 Pr\xc5\xabsijos Balstog\xc4\x97s departamentui. 1800 m. mieste gyveno 864 \xc5\xbemon\xc4\x97s ir buvo 134 namai, 1865 m. buvo 176 namai ir 2865 \xc5\xbemon\xc4\x97s. uo 1807 m. iki 1815 m. priklaus\xc4\x97 Var\xc5\xa1uvos kunigaik\xc5\xa1tyst\xc4\x97s Lom\xc5\xbeos departamentui. Nuo 1816 m. iki 1837 m. priklaus\xc4\x97 Rusijos imperijos Lenkijos Kongreso karalyst\xc4\x97s Augustavo vaivadijai, nuo 1837 m. iki 1866 m. Augustavo gubernijai, nuo 1867 m. iki 1914 m. Lom\xc5\xbeos gubernijai. 1838-1842 m. pastatyta mokykla. 1869 m. gyvenviet\xc4\x97 neteko miesto statuso. 1875-1878 m. pastatyta neobarokin\xc4\x97 \xc5\xa0v. Jono Krik\xc5\xa1tytojo ba\xc5\xbeny\xc4\x8dia. 1879 m. pastatyta Mazovijos Vysokio sinagoga. Nuo 1914 m. iki 1919 m. priklaus\xc4\x97 Vokietijos imperijai. 1916 m. atkurtas miesto statusas. 1919-1939 m. priklaus\xc4\x97 Lenkijos tarpukario Balstog\xc4\x97s vaivadijai. 1939-1941 m. priklaus\xc4\x97 Taryb\xc5\xb3 S\xc4\x85jungos, Baltarusijos TSR, Balstog\xc4\x97s sri\xc4\x8diai. 1941-1944 m. priklaus\xc4\x97 Tre\xc4\x8diojo reicho, Balstog\xc4\x97s sri\xc4\x8diai. Nuo 1945 m. priklauso Lenkijai. 1945-1975 m. priklaus\xc4\x97 Balstog\xc4\x97s vaivadijai. 1946 m. mieste gyveno 2121 \xc5\xbemogus. 1955 m. \xc4\xafkurtas Ruch Wysokie Mazowieckie futbolo klubas. 1975\xe2\x80\x931999 m. priklaus\xc4\x97 Lom\xc5\xbeos vaivadijai. 1995 m. gruod\xc5\xbeio 24 d. \xc4\xafkurta Mazovijos Vysokio \xc5\xa0v. Apa\xc5\xa1tal\xc5\xb3 Petro ir Povilo parapija.'